Source: http://www.njt.hu/njtonkorm.php?njtcp=eh9eg6ed1dr4eo3dt0ee7em0cj5bz8bx5by6ce3cd8bz5f
Timestamp: 2020-02-17 20:05:02+00:00

Document:
Kulcs Községi Önkormányzat Képviselő-testületének 7/2018 (VIII.30.) önkormányzati rendelete
Hatályos:2018-08-31 - 2019-12-02
Kulcs Községi Önkormányzat Képviselő-testülete a helyi adókról szóló 1990. évi C. törvény 1. § (1) bekezdésében kapott felhatalmazás alapján, az Alaptörvény 32. cikk (1) bekezdés h) pontjában meghatározott feladatkörében eljárva a következőket rendeli el:
1. § Kulcs Községi Önkormányzat Képviselő-testülete Kulcs illetékességi területén a helyi adókról szóló 1990. évi C. törvényben (a továbbiakban: Htv.) felsorolt helyi adók közül határozatlan időre a
a) vagyoni típusú adók közül
aa) az építményadót
ab) a telekadót
b) kommunális jellegű adók közül az idegenforgalmi adót
a) állandó lakos: fogalmát a Htv. 52. § 21. pontja állapítja meg
b) egyéb nem lakás céljára szolgáló épület: fogalmát a Htv. 52. § 47. pontja állapítja meg
c) épület: fogalmát a Htv. 52. § 5. pontja állapítja meg
d) épületrész: fogalmát a Htv. 52. § 6. pontja állapítja meg
e) hasznos alapterület : fogalmát a Htv. 52. § 9. pontja állapítja meg
f) kereskedelmi egység: fogalmát a Htv. 52. § 45. pontja állapítja meg
g) külterület: fogalmát a Htv. 52. § 4. pontja állapítja meg
h) lakás: fogalmát a Htv. 52. § 8. pontja állapítja meg
i) nem lakás céljára szolgáló épület: fogalmát a Htv. 52. § 11. pontja állapítja meg
j) telek: a Htv. 52. § 16. pontja állapítja meg
k) üdülő: fogalmát a Htv. 52. § 20. pontja állapítja meg
l) vállalkozó: fogalmát a Htv. 52. § 26. pontja állapítja meg.
m) vendégéjszaka: fogalmát a Htv. 52. § 30. pontja állapítja meg.
3.§ (1) A Htv. 11. § (1) bekezdése alapján adóköteles az önkormányzat illetékességi területén lévő építmények közül a lakás és a nem lakás céljára szolgáló épület, épületrész (a továbbiakban együtt: építmény).
(2) Az adókötelezettség az építmény valamennyi helyiségére kiterjed, annak rendeltetésétől, hasznosításától függetlenül.
4. § (1) Mentes az adó alól a lakás.
(2) Adómentességben részesül az a magánszemély, aki a tulajdonában lévő ingatlant életvitelszerű lakhatási célra használja, más ingatlan tulajdonnal nem rendelkezik, és
a) az egy háztartásban élők egy főre jutó nettó jövedelme nem haladja meg a mindenkori öregségi nyugdíj legkisebb összegének 200%-át,
b) egyedülélő, és gyermekét egyedül nevelő esetében jövedelme nem haladja meg a mindenkori öregségi nyugdíj legkisebb összegének 250%-át.
(3) A vállalkozó üzleti célt szolgáló épülete, épületrésze nem mentesül az adó alól.
5. § Az adó alapja az építmény m2-ben számított hasznos alapterülete.
6. § Az adó évi mértéke:
a) üdülő m2-ben számított hasznos alapterületére 500,- Ft/m2/év;
b) kereskedelmi egység m2-ben számított hasznos alapterületére 350,- Ft/m2/év;
c) külterületen lévő, nem lakás célú épület m2-ben számított hasznos alapterületére 200,- Ft/m2/év;
d) egyéb nem lakás céljára szolgáló épület és épületrész közül
da) garázs, gépjármű tároló m2-ben számított hasznos alapterületére 200,- Ft/m2/év;
db) a fel nem sorolt egyéb nem lakás céljára szolgáló épület és épületrész hasznos alapterületére 350,- Ft/m2/év.
e) az önkormányzat illetékességi területén lévő ingatlanon elhelyezett reklámhordozó esetében 0 Ft/m2.
2. A telekadó
7. § Adóköteles az önkormányzat illetékességi területén lévő telek.
8. § (1) Mentes az adó alól az, aki a lakás építésére szolgáló telkét beépítési kötelezettséggel vásárolta, a használatba vételi engedély, illetve fennmaradási engedély jogerőre emelkedése, vagy a használatba vétel tudomásul vétele évének utolsó napjáig, legfeljebb a vásárlást követő negyedik év végéig.
(2) Mentes az épülettel, épületrésszel beépített ingatlan beépítetlen telekrésze.
10. § Az adó évi mértéke:
a) belterületi telek esetében: 20, Ft/m2/év,
b) külterületi telek esetében: 0,- Ft/m2/év.
11. § Adókötelezettség terheli azt a magánszemélyt, aki nem állandó lakosként az önkormányzat illetékességi területén legalább egy vendégéjszakát eltölt.
12. § Az adó mértéke személyenként és vendégéjszakánként 200,- Ft.
13. § A 11.§ alapján fizetendő adót a Htv. 34. (1) bekezdése értelmében a szállásadó, illetve a szálláshellyel, ingatlannal rendelkezni jogosult az ott-tartózkodás utolsó napján szedi be.
14. § Az adót az adóbeszedésre kötelezett adóbeszedéssel állapítja meg. Az adóbeszedésre kötelezett adózó a helyi adó összegét közli a magánszeméllyel, az adót átveszi és erről bizonylatot ad.
15. § (1) Az adóbeszedésre kötelezett a rendelet 1. számú mellékletében meghatározott tartalmú Idegenforgalmi Adó Nyilvántartó Könyvet (továbbiakban: IFA Könyv) kell vezetnie. Az IFA könyvet Kulcs Községi Önkormányzat Jegyzője hitelesíti.
(2) A vendégnyilvántartásra számítástechnikai programot rendszeresítő adóbeszedésre kötelezett adózó nem köteles IFA Könyvet vezetni. A program használójának és forgalmazójának (készítőjének) a rendelet 2. számú melléklete szerint közösen nyilatkozni kell arról, hogy a termék megfelel a rendeletben előírtaknak.
(3) Az IFA Könyv sorai folyamatos sorszámmal ellátottak. Minden vendég adatát külön sorban kell feltüntetni. A vendég érkezésekor kell kitölteni a szoba/apartman számát, a személyi adatokat, az okmányokra vonatkozó adatokat és az érkezés időpontját.
(4) A távozás időpontjára, a megkezdett vendégéjszakára eső szállásdíjra, az idegenforgalmi adó összegére vonatkozó adatokat a távozás napján ki kell tölteni.
(5) Adómentesség esetében legkésőbb a távozás napján a rendelet 3. számú melléklete szerinti Idegenforgalmi Adó fizetési kötelezettség alóli mentességről szóló Nyilatkozatot kell kitölteni.
16. § (1) Az önkormányzati adóhatóság a hitelesített IFA Könyvről nyilvántartást vezet.
(2) Az adóbeszedésre kötelezett tevékenységének megszűntetését köteles az önkormányzati adóhatóságnak bejelenteni. Az önkormányzati adóhatóság a könyvet lezárja, ennek tényét, időpontját a nyilvántartásában rögzíti.
(3) A lezárt IFA Könyveket az adókötelezettség elévülési idejéig az adóbeszedésre kötelezettnek meg kell őriznie.
17. § (1) Az önkormányzati adóhatóság az idegenforgalmi adóval összefüggő ellenőrzése során az adózás rendjéről szóló 2017. évi CLI. törvény 85-117. §-ban foglaltak szerint jár el.
(2) Azaz adóbeszedésre kötelezett, aki bejelentési, nyilvántartás vezetési kötelezettségét nem teljesíti, mulasztási bírsággal sújtható.
(3) Az adóbeszedésre kötelezett előzetes értesítése esetén köteles biztosítani a területre illetve épületbe való bejutást reggel 8-tól este 20 óráig.
18. § Adóköteles az önkormányzat illetékességi területén állandó vagy ideiglenes jelleggel végzett vállalkozási tevékenység (a továbbiakban: iparűzési tevékenység).
19. § (1) Állandó jelleggel végzett iparűzési tevékenység esetén az adó évi mértéke az adóalap 2 %-a.
(2) Ideiglenes jelleggel végzett iparűzési tevékenység esetén az adó mértéke naptári naponként 5.000,- Ft.
20. § (1) Adómentesség illeti meg azt a vállalkozót, akinek a 39/C. § (1) bekezdés, vagy a 39/A §, vagy a 39/B § alapján számított vállalkozási szintű adóalapja nem haladja meg az 1.250.000,- Ft-ot.
(2) Az (1) bekezdésben foglaltaktól eltérően a háziorvos, védőnő vállalkozót mentesség illeti meg, ha annak vállalkozási szintű iparűzési adóalapja az adóévben a 20 millió Ft-ot nem haladja meg.
21.§ (1) Ez a rendelet 2018. augusztus 31-én lép hatályba.
(2) Hatályát veszti Kulcs Községi Önkormányzat Képviselőtestületének a helyi adókról szóló 24/2015. (XI. 26.) önkormányzati rendelete.
Kulcs, 2018. augusztus 30.
A rendelet kihirdettem: 2018. augusztus 30. napján.

References: § 21
 § 47
 § 5
 § 6
 § 9
 § 45
 § 4
 § 8
 § 11
 § 16
 § 20
 § 26
 § 30